ཁྱིམ་བདག་ཡིན་པ་གཅིག་ཡིན་མོད།འཇར་མན་གྱི་ཨ་ཕ་ཞིག་གིས་སློབ་གསོ་བྱེད་ཐབས་མི་འདྲ་བ་ཞིག་བསྟན་སོང་།ཁོང་གི་བུ་ཚས་དམའ་འབྲིང་མཐར་ཕྱིན་རྗེས་སློབ་སྦྱོང་བྱས་ན་མི་འདོད།ཤིང་བཟོ་སྦྱོང་དུ་འགྲོ་རྒྱུ་ཟེར་བ་ན།དེ་མ་ཐག་ཏུ་ཨ་ཕ་ལ་རྣམ་འགྱུར་འདྲ་མེད་ལ།བྱ་བ་འདི་ནི་ཅིས་ཀྱང་མི་ཚེ་གཅིག་དང་འབྲེལ་བའི་ཐག་གཅོད་ཆེན་པོ་ཞིག་ཡིན་སྟབས་གཟབ་ནན་གྱི་བསམ་གཞིག་དགོས་པས།གཟའ་འཁོར་གཅིག་ལ་བུ་ཚར་ཞིབ་ཏུ་བསམ་གཞིག་བྱེད་དུ་བཅུགགཟའ་འཁོར་གཅིག་གི་རྗེས་ནས་བུ་ཚས་ཨ་ཕ་ལ་སྔར་བཞིན་ཤིང་བཟོ་སྦྱོང་དུ་འགྲོ་རྒྱུ་ཡིན་པ་བཤད་པ་ན།ཨ་ཕས་སྐད་ཆ་ལྷག་མ་རེ་མ་བཤད་པར།དེ་མ་ཐག་ཚོང་ཁང་དུ་སོང་ནས་ཤིང་བཟོ་ལ་མཁོ་བའི་ཡོ་བྱད་ཆ་ཚང་ཞིག་ཉོས་ནས་བུ་ཚ་ལ་སྤྲད།ལོ་འགའ་འགོར་བའི་ཉིན་ཞིག་ལ་བུ་ཚ་ཕྱིར་ཐོན།ཨ་ཕ་ཤིན་ཏུ་དགའ་ནས་ཁྱོས་སྦྱངས་ཐུབ་སོང་ངམ་ཞེས་དྲིས་པ་ན།བུ་ཚས་མ་ཐུབ།ངས་ད་དུང་སྦྱངས་མ་ཐུབ།ད་ངས་མུ་མཐུད་དུ་དཔེ་ཆ་འདོན་ན་འདོད་ཅེས་ལན་བཏབ་སོང་ཡང་།ཨ་ཕས་ཅི་ཡང་མ་བཤད་པར་མ་ཟད་ཁོང་ལ་སློབ་གྲྭར་འགྲོ་བའི་བྱ་བ་གྲ་སྒྲིག་བྱས།